section_heading: Povijest
paragraph_text: Društvo je osnovano na zamislima biskupa Antuna Mahnića, koji je bio već prije pokrenuo Hrvatski katolički pokret. Vremena su bila takva da je katolicizam već skoro stoljeće bio pod udarom ideoloških i drugih nekršćanskih struja, zbog čega se ukazala potreba organiziranja katoličke mladeži u tuzemstvu i inozemstvu.Tihana Luetić: »Pa, mora i to biti!« – »sveučilištarka« i prva »domagojka« Božena Kralj, Croatica Christiana Periodica, sv.38 br.73 lipanj 2014., str. 139. Na jednoj od svojih sjednica, 18. II. 1906. HKAD Hrvatska u Beču odlučuje se da će se u njihovoj organizaciji održati sastanak hrvatskog katoličkog đaštva ili kako su ga također nazivali zbor hrvatske katoličke mladeži na Trsatu. Taj se sastanak i održao od 21. do 23. VIII. 1906.